b"\n_START_ARTICLE_\nJanez\n_START_SECTION_\nIzvor imena\n_START_PARAGRAPH_\nTako ime Ivan kot Janez izhajata iz gr\xc5\xa1kega imena \xce\x99o\xcf\x87\xce\xb1\xce\xbd\xce\xbd\xce\xb7\xcf\x82 (Joh\xc3\xa1nn\xc3\xaas), \xce\x99\xcf\x89\xce\xb1\xce\xbd\xce\xbd\xce\xb7\xcf\x82  (J\xc3\xb4\xc3\xa1nn\xc3\xaas), to pa iz hebrejskega Jehohannan, skraj\xc5\xa1ano Johann z nekdanjim pomenom \xc2\xbbJahve (to je Bog) je milostljiv, se je usmilil\xc2\xab. Ime je torej tefori\xc4\x8dno (to je, da ima sestavino Bog) in so ga prvotno dajali v zahvalo Bogu, ki jim je dal dolgo pri\xc4\x8dakovanega otroka.\n_START_SECTION_\nTujejezikovne razli\xc4\x8dice imena\n_START_PARAGRAPH_\nJohn (m), Johann (m), Johanna (\xc5\xbe), Johannes (m), Ioanna, Yannis, Yanni, J\xc3\xa1nos, Jano\xc5\xa1, Yani, Yanko, Janica, Ioannes, Joannes, Ioanna, Joanna, Gjon, Johannes, Joann, Joanna, Jan, Janusz, Johnny, Jack, Jacky, Jean, Jeanne, Jeannette, Jane, Joan, Jean, Janet, Se\xc3\xa1n, Sin\xc3\xa9ad, Shawn, Janis, Iancu, Giovanni, Gianni, Gian, Giovanna, Gianna, Jo\xc3\xa3o, Joana, Juan, Juana, Juanita, \xd0\x98\xd0\xb2\xd0\xb0\xd0\xbd (Ivan), \xd0\x98\xd0\xb2\xd0\xb0\xd0\xbd\xd0\xb0 (Ivana), Iwan, Ion, Ioan, Ionel, Ionu\xc5\xa3, Nelu, Ionic\xc4\x83, Ioana, Oana, Jovan, Jovana, \xd0\x86\xd0\xb2\xd0\xb0\xd0\xbd (Ivan), \xd0\x86\xd0\xb2\xd0\xb0\xd1\x81\xd1\x8c (Ivas'), \xd0\x86\xd0\xb2\xd0\xb0\xd1\x81\xd0\xb8\xd0\xba (Ivasyk), \xd0\x86\xd0\xb2\xd0\xb0\xd0\xbd\xd0\xbd\xd0\xb0 (Ivanna), Yochanan, Jaan\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Janez: 25.489. Med vsemi mo\xc5\xa1kimi imeni pa je ime Janez po pogostosti uporabe uvr\xc5\xa1\xc4\x8deno na 2. mesto.\n_START_SECTION_\nZnani nosilci imena\n_START_PARAGRAPH_\napostol Janez - ve\xc4\x8d pape\xc5\xbeev - Janez Drnov\xc5\xa1ek - Janez Jan\xc5\xa1a - Janez Krstnik - Janez Krstnik Schoettl - Janez J. \xc5\xa0vajncer - Janez Vajkard Valvasor\n_START_SECTION_\nPriimki nastali iz imena\n_START_PARAGRAPH_\nIz imena Janez in Ivan ter njunih razli\xc4\x8dic je nastalo v Sloveniji ve\xc4\x8d sto priimkov.\n_START_SECTION_\nImena krajev\n_START_PARAGRAPH_\nPomen imena Janez v slovenskem prostoru dokazujejo tudi cerkve posve\xc4\x8dene svetim Janezom. Najve\xc4\x8d je cerkva sv. Janeza Krstnika in sicer 84, sledi 21 cerkva sv. Janeza Evangelista, dve cerkvi  sv. Janeza Nepomuka in \xc5\xa1tiri cerkve sv. Janeza in Pavla. Po cerkvah so dobili ine \xc5\xa1tevilni kraji kot npr.: Jankova, Jankovi\xc4\x8di, Jan\xc5\xbeev Vrh, Jan\xc5\xbeeva Gora, Jane\xc5\xbeovski Vrh, \xc5\xa0entjan\xc5\xbe nad Drav\xc4\x8dami, \xc5\xa0entjan\xc5\xbe nad \xc5\xa0torami, \xc5\xa0entjan\xc5\xbe pri Dravogradu, \xc5\xa0entjan\xc5\xbe in \xc5\xa1e drugi.\n_START_SECTION_\nZanimivosti\n_START_PARAGRAPH_\nIz imena Janez in Ivan so nastali razli\xc4\x8dni izrazi. Tako npr. izraz iv\xc3\xa1nj\xc5\xa1\xc4\x8dak in \xc5\xa1entj\xc3\xa1n\xc5\xbeevec pomenita \xc2\xbbmesec junij\xc2\xab. Izrazi \xc5\xa1entj\xc3\xa1n\xc5\xbeevec, \xc5\xa1entj\xc3\xa1n\xc5\xbeevica, j\xc3\xa1n\xc5\xbeevec pa se nana\xc5\xa1ajo na sv. Janeza Evangelista in pomenijo \xc2\xbbvino, ki se pije ob slovesu\xc2\xab._NEWLINE_Izrazi iz osebnih imen se pogosto uporabljajo za poimenovanje narodov. Ime Janez, starej\xc5\xa1e tudi Jan\xc5\xbe, je sprejeto naravnost iz latinskega imena Joannes in je oziroma je bilo zna\xc4\x8dilno za osrednji del Slovenije - Kranjsko, kar dokazuje tudi izraz kranjski Janez. Tako je izraz kranjski Janez v drugih predelih biv\xc5\xa1e Jugoslavije pomenil Slovenec."